Beurtkrag word Sondag toegepasArgieffoto “Fase 2-beurtkrag sal vandag van 08:00 tot 22:00 toegepas word aangesien die stelsel steeds onder druk is,” het die kragvoorsiener gesê. Eskom het ook Saterdag van 08:00 tot 22:00 fase 2-beurtkrag toegepas. “Ons sal die naweek gebruik om dieselreserwes en damwatervlakke op te bou,” het die kragvoorsiener Vrydag in ŉ verklaring gesê. Fase 1-beurtkrag maak voorsiening dat tot 1000 MW se kragverbruik gesny word, fase 2 tot 2000 MW en fase 3 maak voorsiening vir die sny van tot 4000 MW se kragverbruik. Indien jy ŉ Eskom-kliënt is, klik hier vir die beurtkragskedules. Munisipale-kliënte kan hul beurtkragskedules op die onderskeie munisipaliteite se webwerwe kry. Eskom publiseer ook van die munisipale skedules hier.